ኢትዮ ቴሌኮም ወደ “4ጂ” ብሮድባንድ ኢንተርኔት አገልግሎቶች ማሳደጉን አስታወቀ
– እስከ 72 በመቶ ድረስ የታሪፍ ቅናሽ አድርጓል አዲስ አበባ:- ኢትዮ ቴሌኮም አገልግሎቱን ወደ “ 4 ጂ ” ብሮድባንድ ኢንተርኔት አገልግሎቶች ማሳደጉን አስታወቀ። በሦስት ዋና ዋና አገልግሎቶች ላይም ከፍተኛ የታሪፍ ቅናሽ ማድረጉን አመል ክቷል። “ ብ ሮ ድ ባ ን ድ አገልግሎት ለተሻለ ምርታማነት” በሚል መሪ ቃል ከባለ ድርሻ አካላት ጋር በትናንትናው ዕለት በሼራተን ሆቴል ላሊበላ አዳራሽ ባካሄደው ውይይት እንደተገለጸው ኢትዮ ቴሌኮም ደንበኞቹን ለማገልገል ባለበት አገራዊ ኃላፊነት እስከ ዛሬ ሲሰጠው የነበረውን አገልግሎት በከፍተኛ ደረጃ በማሻሻል ለደንበኞቹ ተደራሽ ማድረግ ደረጃ ላይ ደርሷል። ከተመሰረተ ጀምሮ እስከዛሬ በርካታ ስኬቶችን ሲያስመዘግብ፣ ለአገር ልማትና ህብረተሰቡ ተጠቃሚነት የበኩሉን ድርሻ ሲወጣ የቆየ መሆኑ በተቋሙ ኃላፊዎች የተነገረለት ኢትዮ ቴሌ ኮም አሁንም ዓለም የደረሰበትን የቴክኖሎጂ ደረጃ መሰረት ያደረገ ለውጥን ተግባራዊ በማድረግ እራሱን ወደ “4G ብሮድባንድ ኢንተርኔት አገልግሎቶች” ሰጪነት ያበቃ መሆኑን ለደንበኞቹ፤ በተለይም የአገሪቱ የኢኮኖሚ ሞተር አንቀሳቃሽ ለሆኑ ባለ ሀብቶች፣ ድርጅቶች እና ለንግድ ተቋማት ኃላፊዎች አብስሯል። የኢትዮ ቴሌኮ ዋና
ሥራ አስኪያጅ ወይዘሪት
ፍሬህይወት ታምሩ ለባለ
ድርሻ አካላትና ተጋባዥ
እንግዶች ባሰሙት ንግግር
እንደገለጹት፤ መስሪያ ቤታቸው
ወደ አሠራሩንና አገልግሎቱን
ወደ “ብሮድባንድ ኢንተርኔት
አገልግሎቶች” ለማሳደግና በከፍተኛ
ደረጃም የታሪፍ ዋጋ
ለመቀነስ የወሰነበትን አቢይ
ምክንያት “እስከአሁን ሲሰጣቸው
የነበሩትን አገልግሎቶች ይበልጥ
በማሻሻል ባለሀብቱን በሚገባና
በሚፈልገው መንገድ ለማገልገል
ነው። እንዲሁም የአገሪቱን
ፈጣን እድገት በሁለንተናዊ
መልኩ ለማገዝና የኢኮኖሚውን
ዕድገት ለማፋጠን፣ በርካታ
የሥራ ዕድሎችን ለመፍጠርና
ዜጎችን ተጠቃሚ ለማድረግ፣
ዓለም አቀፍ ተወዳዳሪነትን
ለማሳደግና ሌሎች ተግባራትንም
በየደረጃው  ለማከናወን” መሆኑን ተናግረዋል። ኢትዮ ቴሌ ኮም የሚሰጠውን አገልግሎት የተሻለ፣ የተፋጠነ፣ የተዋጣለት፣ ፈጣን፣ አስተማማኝ፣ የደንበኞችን ፍላጎት መሰረት ያደረገ፤ እርካታንና የዘመኑን ሁኔታ በተለይም የመረጃ አስፈላጊነትንና ብዛትን ማዕከል ያደረገ እንዲሆን ለማድረግ በማሰብ አገልግሎቱን ወደ “4ጂ” ከፍ አድርጓል ያሉት ወይዘሪት ፍሬህይወት፤ የታሪፍ ክፍያውንም “በማይታመን ደረጃ” ወደ መቀነስ ደረጃ የመጣው አገሪቱ የምታካሂደውን ሁለንተናዊ ለውጥ ለማገዝ፣ ምርትና ምርታማነትን ለማሳደግ፣ ህብረተሰቡን በፍትሐዊ መንገድ ለማገልገል፣ ባለሀብቱንና የንግድ ተቋማቱን እንቅስቃሴዎች ዓለም አቀፍ ደረጃቸውን የጠበቁና ቀልጣፋ ለማድረግ መሆኑን ተናግረዋል። አዲሱ “4ጂ” ብሮድባንድ ኢንተርኔት አገልግሎቶች በደንበኞቻቸው ዘንድ ከፍተኛ ደስታን፣ እርካታንና የአሠራር ቅልጥፍናን እንደሚፈጥር በእርግጠኝነት ተናግረዋል። ኢትዮ ቴሌኮም በከፍተኛ ደረጃ ቅናሽ ያደረገባቸው የብሮድባንድ ኢንተርኔት አገልግሎቶች ለድርጅት ደንበኞች (Enterprise FBB) ወርሐዊ ክፍያ ላይ እስከ 65 በመቶ፤ ለግለሰብ ደንበኞች
(Residential FBB) በወርሐዊ ክፍያ ላይ እስከ 69 በመቶ፣ እንዲሁም ለድርጅት ደንበኞች (VPN) ወርሐዊ ክፍያ ላይ እስከ 72 በመቶ ቅናሽ ማድረጉን በዕለቱ ከተሰጠው ማብራሪያ ለመረዳት ተችሏል። አዲስ ዘመን
የካቲት 20/2012ግርማ መንግሥቴ 